Държавен вестник, бр. 96, 2010 г., стр. 7

БРОЙ  96	
Д Ъ Р Ж А В Е Н  В Е С Т Н И К 	
СТР.  7  
места, като районът за тяхното разполагане 
следва да отговаря на специфични изисквания 
по отношение на вида на почвата, релефа на 
местността, площта на района, лесното свърз­
ване към националните пътна и жп мрежи, 
местоположението и отдалечеността им спря­
мо важни граждански обекти, възможностите 
за построяване на необходимите хранилища 
и административни сгради, на охраната и от­
браната и др. 
Чл. 18. (1) Складовете и базите се състоят 
от техническа и административна територия. 
(2) На техническата територия се разполагат 
хранилищата за съхраняване на боеприпаси, 
взривни вещества и пиротехнически изделия и 
се извършват технически прегледи, обслужване, 
регламентни, товаро-разтоварни, транспортни 
и други работи.
(3) На административната територия се 
разполагат административните, служебните 
и битовите сгради, контролно-пропускателен 
пункт, противопожарна защита, гаражи, техни­
чески работилници и хранилища за материални 
средства.
Чл. 19. (1) Складовете и базите се ограж­
дат с три реда телени огради с Г-образни бе­
тонни колове и бодлива тел, между които се 
разполагат противопожарна защитна полоса 
и охранителна полоса с осигурена 24-часова 
въоръжена физическа охрана. 
(2) На средната ограда се монтира пери­
ферната охранителна система и системата за 
видеонаблюдение.
Чл. 20. (1) Хранилищата за съхраняване на 
боеприпаси, взривни вещества и пиротехнически 
изделия се изграждат с твърда бетонна настилка 
на пода, която да издържа натоварване, не по-
малко от 4 t/m2, и се оборудват с прозорци с 
решетки, метални врати и естествена вентила­
ционна система за поддържане на необходимия 
влаго-температурен режим. 
(2) Хранилищата по ал. 1 следва да имат:
1. обваловане със землени валове – три­
странно или четиристранно;
2. рампа с широчина 1,5 – 2 m, височина 
1,2 – 1,4 m и разположена по цялата дължина 
на хранилището;
3. работна площадка пред фронта на храни­
лището с широчина не по-малко от 8 m;
4. тротоар около хранилището с широчина 
0,8 – 1,0 m, отводнителна канавка и подпорна 
стена към вала;
5. средства за противопожарна защита;
6. инсталация за мълниезащита и защита от 
статично електричество;
7. електрическа, сигнално-охранителна и 
пожароизвестителна инсталация от взривобез­
опасен тип;
8. телефонна линия за свръзка.
Чл. 21. Боеприпаси, взривни вещества и 
пиротехнически изделия се предават и приемат 
от определени длъжностни лица съгласно изис­
кванията на Албума на първичните счетоводни 
документи и счетоводния документооборот в 
Министерството на отбраната, Българската 
армия и структурите на пряко подчинение на 
министъра на отбраната. 
Чл. 22. (1) Боеприпаси, взривни вещества и 
пиротехнически изделия се съхраняват комп­
лектно в щатна опаковка, наредени на фигури, 
в пълно съответствие с изискванията за съв­
местно съхранение. 
(2) Изключение от изискванията на ал. 1 
правят елементите извън комплекта и елемен­
тите за ремонт.
Чл. 23. Разпределението на боеприпаси, 
взривни вещества и пиротехнически изделия 
по хранилища и нареждането им на фигури се 
извършват така, че да се осигурят необходимите 
оптимални безопасни разстояния между хра­
нилищата, правилното съвместно съхраняване, 
условия за извършване на товаро-разтоварни 
работи с използването на средства за механи­
зация, правилно проветряване, възможност за 
контролиране на качественото и техническото 
им състояние, бързото изнасяне и др. 
Чл. 24. Максималното количество бое­
припаси, взривни вещества и пиротехнически 
изделия, които могат да се съхраняват в едно 
хранилище, се определя в зависимост от нор­
мата на активното взривно вещество, изчислена 
по методиката за определяне на безопасните 
разстояния при взрив. 
Чл. 25. (1) Изстрелите с разделно-гилзово 
зареждане се нареждат със снарядите към 
външната ограда, а с бойните заряди – към 
техническата територия. 
(2) Реактивните изстрели се съхраняват в 
хранилища, намиращи се в близост до вътреш­
ната ограда, насочени с челните си части в 
безопасно направление.
Чл. 26. (1) Сандъците с боеприпаси, взривни 
вещества и пиротехнически изделия се нареж­
дат в хранилищата на фигури по номенклатури 
и партиди с капаците нагоре, като се оставят 
работни проходи и проходи за наблюдение и 
преглед. 
(2) Сандъците от най-долния ред на фигурите 
се поставят на дървени подложки. Подложките 
се поставят така, че фигурите да бъдат устой­
чиви. Забранява се подложките да се заковават 
към сандъците.
(3) Сандъците от външните редове на фигу­
рите се поставят с маркировката към проходите.
(4) За устойчивост фигурите с височина над 
1,5 m се укрепват на половината им височина 
или на две места с подложки от летви, наре­
дени на една линия.
(5) Боеприпасите, взривните вещества и пи­
ротехническите изделия с цилиндрична опаковка 
се нареждат на фигури в редове, отделени между 
редовете за устойчивост с дървени подложки.
Чл. 27. (1) Височината на фигурите не 
трябва да превишава допустимата височина за 
дадения вид боеприпаси, взривни вещества и 
пиротехнически изделия. 
(2) Между фигурите се оставят проходи:
1. до тавана – не по-малко от 0,5 m;